SARL-NUUS - SONDAG 20 SEPTEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 
SUMBANDILASAT SUKSESVOL GELANSEER 
HERHALERS: FREKWENSIEBEPLANNING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT SUKSESVOL GELANSEER 


Sukses met die derde probeerslag! SumbandilaSat is op 17 September om 
17:55:09 SAT (Sentraal Afrika Tyd) suksesvol gelanseer nadat die lansering 
tweemaal uitgestel moes word, eers deur sterk wind en die tweede keer omdat 
die druk in die brandstoftoevoer vier maal laer as normaal was en dus sou die 
inpompproses te lank geneem het om betyds vir die beplande lansering voltooid 
te wees. Die satelliet is oor Antarktika van die vuurpyl losgelaat en was tien 
minute later binne bereik van die grondstasie by Stellenbosch Universiteit waar- 
vandaan die eerste bevel gestuur is om die satelliet “wakker te maak”. Ondanks 
die lae hoogtehoek van minder as 10 grade is SumbandilaSat se eerste teleme- 
trie goed ontvang. 'Tydens n verbyvlug Vrydagoggend het die SunSpacespan 
bevestig dat die transponeerder, wat ook die amateurradiofasiliteit insluit, goed 
werk. Vroeër in September het n span ingenieurs van SunSpace die satelliet by 
die Baikonur lanseerterrein in Kazakhstan uitgepak en n volledige stelseltoets 
gedoen. Alle stelsels het volgens spesifikasies gewerk. Die amateurradioloon- 
vrag is oor `n kort afstand getoets om die radioseinvlakke te bepaal. Al drie 
stelsels, die stembaken, papegaaiherhaler en die BHF/UHF-FM-herhaler het 
foutloos gewerk. Daarna is Sumbadilasat op die lanseerplatvorm geintegreer en 
gereedgemaak vir lansering. Voordat die samestelling na die lanseerplatvorm 
vervoer is, is die batterye `n finale lading gegee. n Intensiewe periode van 
loonvragkwalifisering sal nou volg waartydens alle stelsels getoets sal word. Dit 
word verwag om tot 3 maande te neem waarna beheer oorhandig sal word aan 
die WNNR se Satelliettoepassingsentrum te Hartbeeshoek, wes van Pretoria. 
Die stembakenboodskap is van Anton Ooetzee opgeneem, terwyl hy n leerder 
by die Tegniese Hoërskool in Kimberley was. Sy boodskap is gekies uit in- 


skrywings in n kompetisie vir die beste boodskap om SumbandilaSat aan te 
kondig. Dit lees as volg: “This is ZSOSUM in space. 1 am the voice of the 
South African youth. We are knocking on the door of opportunity, marking 
our place in the orbit of space research and communication. Hear us! Listen 
to us!” Besoek www.amsatsa.org.za om die bakenboodskap te hoor en ook om 
die eerste Kepleriaanse elemente te verkry. Sodra die hoofloonvrag, n multi- 
spektrale beeldaftaster wat n 6,25 m grondmonsternemingsdistansie het met 6 
spektrale bande en ondersteun deur n aanboord stoorgeheue van 24 Gigagrepe 
en n hoof afwaartse skakel van 72 Mb/s, volledig in werking is, sal n skedule 
opgestel word waarvolgens verskeie eksperimentele loonvragte bedryf sal word. 
Die SA AMSAT-web sal gereeld opgedateer word met die skedule. Luister op 
435,350 MHZ tydens vlugte oor Suid-Afrika. SunSpace sal een of ander tyd die 
amateurloonvrag toets. Indien kennisgewing vroegtydig ontvang word, sal dit 
Oop www.amsatsa.org.za gepubliseer word. 


HERHALERS: FREKWENSIEBEPLANNING 


Tydens die herhalerfrekwensiebeplanningsvergadering, verlede Saterdag, het Ri- 
aan Greeff, ZS4PR, onderneem om n werkgroep te reël om alle herhalerinligt- 
ing op datum te bring. As deel van die proses word alle klubs en herhalerko- 
ordineerders versoek om die besonderhede van hul herhalers voor 30 September 
op datum te bring. Op 30 September sal die herhalerblad van die web verwyder 
word en n proses begin word om frekwensies en data met lisensies te vergelyk. 
Dit is die eerste stap in die proses. Verdere besonderhede oor hoe die proses 
daarna, sal verloop sal dan bekend gemaak word. Die belangrike punt is om u 
herhalerinligting op die SARL-web voor 30 September op datum te bring. n 
Proses is in plek om kontak te maak met klubs en hul herhalerko-ordineerders 
om enige probleem op te los voordat verdere stappe gedoen sal word. U drin- 
gende samewerking sal waardeer word. Vir enige navrae kontak vir Riaan Greeff 
per e-pos na riaang@vut.ac.za. 


KOMPETISIENUUS 


J B Coetzee, die 3-jarige seun van Gerhard, ZS3TG, het Woensdagaand die 
trekking behartig vir die ARRL Basiese Antennahandboek vir logs ingedien 
vir die SARL-HF-foonkompetisie. Die wenroepsein behoort aan Geoff Levey, 
ZSGGRL. Baie geluk Geoff. 


Agt logs is vanaf die mooi dames en twee logs vanaf die mans ontvang vir die 
eerste LV-naelloop (9 Augustus). Die naelloop is goed ontvang en sal op die 
2010 almanak verskyn. 


1ste Rosalie van Loggerenberg, ZR2RL, 140 punte [sy is nou ZS2DN] 2de Co- 
lette Rundle, ZS2CR 131 punte 3de Pam Momberg, ZS6APT, 100 punte 4de 
Dawn Snyders, ZS5ME, 62 punte 5de Melinda Mynhardt, ZUGMM, 45 punte 
6de Michelle Harris, ZS4AM, 33 punte 7de Pauline Hollis, ZS1PLN, 32 punte 8ste 
Martin Smith, ZS5M, 14 punte 9de Mary Ann Meyer, ZUSMAM, 5 punte 


Kontrolelog: Jan Botha, ZS4JAN, 12 punte 


ZSASRK nooi almal om te begin beplan vir 24 September 2009. Ondersteun 
jou erfenis deur die aktivering van blokhuise, erfenisplekkies of selfs net die his- 
toriese gedagte waar jy laas jou bril vergeet het! Stuur jou idees na ZSASRK 
se sekretaris per e-pos aan zsApriëgsl.net, sodat hulle n idee kan kry aangaande 
die plekke wat op die lug gaan wees. Die frekwensies wat gebruik mag word, 
is 7,000 tot 7,025 MHz vir gelykgolf en vir spraak 7,060 tot 7,100 MHz en 
7,180 tot 7,200 MHz. Logstate moet gestuur word aan Die Sasolburg Ama- 
teurradioklub, ZSASRK, Posbus 28194, Sonlandpark, 1944, of per e-pos aan 
riaanzsApr@gmail.com . Die sluitingsdatum vir die indien van logstate is 6 Ok- 
tober 2009. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds op `n 
laagtepunt is. 'Tans is daar geen amptelike sonvlekke nie. 20 en A0-m is die 
beste keuses vir DX. Gedurende die middae gaan die toestande na die Ooste en 
die Weste goed wees. Gedurende laatmiddae en die aande gaan toestande na 
Europa goed wees. Gedurende die oggende is daar moontlike geleenthede om 
kontakte met Australië te maak. Gedurende die aande is kontakte met Nieu- 
Zeeland op 40 m moontlik. Daar ook `n moontlikheid van 40 m-kontakte met 
Brasilië gedurende die aande. Plaaslike toestande gaan gedurende die dag op 
40 m goed wees. 80 m behoort gedurende vroegoggend en laatmiddag goeie 
resultate oor die korter afstande lewer. 30 m sal gedurende die middel van die 
dag goeie resultate oor die langer afstande lewer. Saans is 80 m die beste keuse. 
Besoek gerus www.spaceweather.co.za vir meer inligting. 


DAGBOEK VAN GEBEURE 


18 tot ?) September - SARL-BHF/UHF-kompetisies; 19 September - Hamnet 
Gauteng-Suid en Ekurhuleni Rampbestuur Spesialiskommunikasievrywilligers 
opleidingsoefening; 24 September - Erfenisdagnaelloop; 24 September - Inskry- 
wings vir Oktober RAE moet in wees. (06 Oktober - Logstate vir Erfenisdag- 
naelloop moet in wees na riaanzs4pr@gmail.com. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Vir oudiostrome en Echolink deur ZS6FCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Roger ZR3RC opgestel en deur George, ZS6NE, 
geredigeer is. 


Dankie dat u geluister het. 73. /EX 


